ปกติเป็นคนไข่ตกทุกเดือน สังเกตุจากเมือกใสที่ออกจากช่องคลอดระหว่างรอบเดือนค่ะ ระยะห่างระหว่างรอบเดือนช่วง 6 เดือนที่ผ่านมา 37 วัน 35 วัน 28 วัน 14 วัน 26 วัน และเดือนล่าสุด 39 วันค่ะ เริ่มมีประจำเดือนวันที่ 16/11/63 แต่เดือนนี้ตั้งแต่หมดประจำเดือนมีเพศสัมพันธ์กับแฟนหลายครั้ง หลั่งในแต่ไม่ได้ปล่อยเข้าไปลึก ณ วันนี้ (14/12/63) ยังไม่มีไข่ตก ประมาณ 2 สัปดาห์ที่ผ่านมามีตกขาวสีขุ่นๆ คล้ายแป้งเปียกแต่ปริมาณไม่เยอะ และวันที่ 10 - 12 ที่ผ่านมา มีน้ำใสๆ คล้ายฉี่ ออกมาเปียกเปื้อนที่ กกน. ค่ะแบบนี้มีโอกาสท้องมั้ยคะ ลุ้นมากค่ะ ตรวจมาหลายครั้งแล้วยังไม่พบตั้งครรภ์
สวัสดีค่ะ หากมีระยะห่างระหว่างรอบประจำเดือนที่ 37 วัน 35 วัน 28 วัน 14 วัน และ 26 วัน ถือว่มีระยะห่างระหว่างรอบประจำเดือนที่ไม่สม่ำเสมอ ดังนั้น การคำนวณหากวันไข่ตกจึงเป็นไปได้ยาก ส่วนการสังเกตจากตกขาวที่ออกจากช่องคลอด ก็อาจมีโอกาสผิดพลาดได้ เพราะตกขาวที่เป็นเมือกใสๆ อาจไม่จำเป็นต้องเป็นวันไข่ตก็ได้ค่ะส่วนการมีเพศสัมพันธ์โดยไม่ป้องกันนั้น ย่อมมีโอกาสตั้งครรภ์ได้ แต่หากได้ตรวจหาการตั้งครรภ์อย่างถูกต้อง และตรวจหลังจากที่มีเพศสัมพันธ์ครั้งสุดท้ายไปแล้วไม่น้อยกว่า 2 สัปดาห์ ก็แสดงว่าไม่ได้มีการตั้งครรภ์เกิดขึ้นค่ะ แต่หากยังไม่ครบ 2 สัปดาห์ ก็อาจต้องลองตรวจซ้ำดูอีกครั้งค่ะสำหรับตกขาวสีขาวขุ่นคล้ายแป้งเปียก หากไม่ได้มีอาการคันหรือนแสบช่องคลอดร่วม ไม่มีกลิ่ยเหม็นผิดปกติ ก็ถือว่าปกติดีค่ะ และไม่ได้เป็นการบ่งบอกถึงอะไรค่ะ